1945 шеран 6 мартехь йолаелира Балатонан дуьхьаллонан операци. МостагӀан эскарш оцу деношкахь массийттуза тӀелетир. 10 мартехь дивизин аьтту фланган тӀелетира 70 танк а, 20 бронетранспортёр а, ши полк гергга гӀашсалтий а. Цаьрца цхьане дивизин юкътӀе тӀелетира 30 танк а, 10 бронетранспортёр а, цхьаъ гашсалтийн полк а. Оцу динахь дивизис юхутуьхуьра 8 немцойн тӀелатар. 12-13 мартехь дивизин тӀелетира 150 танк а, 60 бронетранспортёр а. Немцой дивизин дуьхьаллонан мела меттиг схьакаро гӀерташ маьӀ-маьӀнахь тӀелетара. Оцу деношкахь немцойн 13 тӀелатар юхатуьхуьра дивизис. Оцу тӀемашкахь цо хӀаллакйира 89 танк а, 30 бронетранспортёр а, 7 йоккха топ а, 16 миномёт а, 60 пулемёт а, 48 маше а, 2650 салтий а, эпсар а.